Matthew Perry

Matthew Langford Perry (19. august 1969 Williamstown, Massachusetts – 28. oktoober 2023 Los Angeles, California) oli Emmy auhinnale ja Kuldgloobusele nomineeritud USA-Kanada filminäitleja.

Tema tuntuim roll on Chandler Bing aastail 1994–2004 toodetud USA komöödiasarjas "Sõbrad". 

Ta on kehastanud Matt Albie't telesarjas "Studio 60 on the Sunset Strip" ja Ryan Kingi telesarjas "Elu läheb edasi".

Elulugu
Matthew sündis USA Massachusettsi osariigis Williamstownis. Tema isa oli ameeriklasest näitleja John Bennett Perry, ema aga kanadalanna Suzanne Morrison. Vanemad lahutasid enne tema esimest sünnipäeva ja ta kolis emaga Ottawasse Kanadasse.

Noorena oli ta lootustandev tennisist, kuid kui ta 15-aastaselt USA-sse isa juurde kolis, otsustas ta tennisest loobuda ja saada näitlejaks.

2022. aastal avaldas ta oma eluloo "Sõbrad, kallimad ja suur hirmus asi“. 

Osaline filmograafia
Filmirollid
 Aasta  Originaali pealkiri  Eestikeelne pealkiri  Roll 2009  "17 Again"  "Jälle 17"  Mike O'Donnell (täiskasvanuna) 2007  "Numb"   Hudson  2006  "The Ron Clark Story"  "Triumf" Ron Clark 2004  "The Whole Ten Yards" "Kümme jardi" Nicholas 'Oz' Oseransky  2002  "Serving Sara" "Sara lahutuspaberid" Joe Tyler  2000  "The Whole Nine Yards"  "Üheksa jardi" Nicholas 'Oz' Oseransky  2000  "The Kid"  "Suur poiss"  (tiitritest puudub) 1999  "Three to Tango"  "Tango kolmele"Oscar Novak  1998  "Almost Heroes" "Peaaegu kangelased" Leslie Edwards  1997  "Fools Rush In"  "Armunud tobud"  Alex Whitman  1989  "She's Out of Control"  "Pöörane iga"  Timothy

Telerollid
"Studio 60 on the Sunset Strip" (Matt Albie, 2006–2007)
"Kollanokad" (Murray Marks, 1 osa, 2004)
"Sõbrad" (Chandler Bing, 237 osa, 1994–2004)
"Presidendi meeskond" (Joe Quincy, 3 osa, 2003)
"Ally McBeal" (Todd Merrick, 2 osa 2002)
"Caroline in the City" (Chandler Bing, 1 osa, 1995)

Isiklikku
Perryl oli armusuhe Julia Robertsiga, kui too mängis episoodilist rolli telesarjas "Sõbrad". Tal on olnud suhe Heather Grahamiga. Seltskonnaajakirjandus on teda korduvalt paari pannud tema sõbra Jennifer Anistoniga, kellega ta mängis koos telesarjas "Sõbrad". Ajakirjandus on rääkinud ka tema armusuhetest Jennifer Capriati, Claire Forlani, Kristin Davise, Meg Ryani ja Lauren Grahamiga. Alates 2006. aastast on tema elukaaslane Lizzy Caplan.

Ta on olnud koomas nooruses alguse saanud opioidide sõltuvuse tõttu.

Viited

Välislingid

 Ian Youngs. Matthew Perry obituary: Friends brought fame but couldn't quell personal demons [Matthew Perry järelhüüd: Sõbrad tõid kuulsust, kuid ei suutnud maha suruda isiklikke deemoneid]. BBC News, 29. oktoober 2023

Kategooria:Ameerika Ühendriikide filminäitlejad
Kategooria:Kanada filminäitlejad
Kategooria:Kanada telenäitlejad
Kategooria:Ameerika Ühendriikide televisiooninäitlejad
Kategooria:Sündinud 1969
Kategooria:Surnud 2023